1141
Wen detlot Isreil pipul hubin det femilimob blanga Jeikob bin libum det kantri Ijip weya pipul deya tok najawan langgus,a
2
ola Juda pipul bin jidan seikridwan blanga YAWEI,
en ola Isreil pipul bin jidan ronwan pipul blanga YAWEI.
3
God bin kaman langa det Redsi en imbin draiyimap det woda,
en det Jodan Riba bin stap randan.b
4
Detlot bigwan hil bin jampjamp wulijim nenigout,
en najalot hil bin jamparanbat wulijim yangwan ship.
5
Wanim bin hepin langa yu solwoda blanga meigim yu draiyap?
En yu Jodan Riba, wotfo yubin stap randanbat?
6
Ol yumob bigwan hil, wotfo yumob bin jampjamp wulijim nenigout?
En ol yumob hil, wotfo yumob bin jamparanbat wulijim yangwan ship?
7
Sheiksheik graun! YAWEI im kaminap.
Sheik lida langa YAWEI det God blanga Jeikob.
8
Im na bin meigim woda kamat brom bigwan rok,
en bin meigim springwoda ranat brom ola adwan rok.c
unk tpi_Latn unk tpi_Latn bam_Latn unk tpi_Latn tpi_Latn unk tpi_Latn tpi_Latn unk tpi_Latn pap_Latn unk tpi_Latn tpi_Latn unk kab_Latn tpi_Latn unk szl_Latn crh_Latn